b"\n_START_ARTICLE_\nKate Walsh\n_START_SECTION_\nZgodnje \xc5\xbeivljenje\n_START_PARAGRAPH_\nKathleen Erin Walsh se je rodila 13. oktobra 1967 v San Joseju, Kalifornija, Zdru\xc5\xbeene dr\xc5\xbeave Amerike in bila vzgojena v Tucsonu, Arizona. Njen o\xc4\x8de je prihajal iz Navana v County Meathu, Irska in je bil Irec. Njen dedek je bil Italijan. Njena mama Angela \xc5\xbeivi v Nevadi, Kate Walsh pa ima \xc5\xa1e \xc5\xa1tiri sorojence. Ima dve sestri in dva brata, Seana in Joeja, ki sta po poklicu ustvarjalca filmov. Kate Walsh se je \xc5\xa1olala na univerzi University of Arizona, kjer je igrala tudi v regionalnem gledali\xc5\xa1\xc4\x8du. Trenutno \xc5\xbeivi v Los Angelesu. Vzgojena je bila v rimo-katoli\xc5\xa1ki veri.\n_START_SECTION_\nZgodnja kariera\n_START_PARAGRAPH_\nKate Walsh je s svojo kariero za\xc4\x8dela kot fotomodel na Japonskem v osemdesetih, med tem \xc4\x8dasom pa je tudi Japonske \xc5\xa1tudente pou\xc4\x8devala angle\xc5\xa1\xc4\x8dino. Preselila se je v Chicago in za\xc4\x8dela sodelovati s teatrom Piven Theatre Workshop. Nastopila je na radiju National Public Radio v radijski verziji igre Born Guilty. Kasneje se je preselila v New York in se 27. junija 1987 pridru\xc5\xbeila komi\xc4\x8dni skupini Burn Manhattan ter nastopila v mnogih Off-Broadwayskih igrah.\n_START_SECTION_\nTelevizijske vloge\n_START_PARAGRAPH_\nPo tem, ko je zaigrala vlogo Cathy Buxton v epizodi\xc2\xa0\xc2\xbbStakeout\xc2\xab\xc2\xa0televizijske serije Homicide: Life on the Street v letu 1996, je uradno za\xc4\x8dela s svojo igralsko kariero. \xc5\xbde naslednje leto je dobila vlogo v televizijski seriji The Drew Carey Show, kjer je upodobila Nicki, dekle Careyjevega lika. V nekaterih epizodah je nosila obleke, v katerih je izgledala debelej\xc5\xa1a, zaradi \xc4\x8desar je bila Nicki prikazana kot \xc5\xbeenska, ki prav obsedeno posku\xc5\xa1a shuj\xc5\xa1ati. Upodobila je tudi Carol Nelson v HBO-jevi televizijski seriji The Mind of the Married Man in zaigrala simpatijo Norma Macdonalda v televizijski seriji The Norm Show. Imela je tudi pomembnej\xc5\xa1i gostovalni pojav v televizijski seriji Na kraju zlo\xc4\x8dina, kjer je zaigrala Mimoso, transeksualko. V\xc4\x8dasih se je pojavila v ske\xc4\x8dih v televizijski seriji Late Night with Conan O'Brien. Med letoma 2003 in 2004 je imela tudi stransko vlogo detektivke Marley Novak v televizijski seriji Karen Sisco. Leta 2005 je dobila vlogo v televizijski seriji Talenti v belem, kjer je zaigrala Dr. Addison Montgomery, odtujeno \xc5\xbeeno Dereka Shepherda (\xc2\xbbDr. McDreamy\xc2\xab, upodobil ga je Patrick Dempsey)._NEWLINE_Februarja 2007 je bilo potrjeno, da bo lik Kate Walsh, Addison, v televizijski seriji Talenti v belem prestavljen v novo verzijo televizijske serije, ki se bo za\xc4\x8dela predvajati v septembru 2007. V igralsko zasedbo televizijske serije Zasebna ambulanta so pri\xc5\xa1li tudi Taye Diggs, Tim Daly, Amy Brenneman, Chris Lowell in Audra McDonald. Kate Walsh se je vrnila v Seattle Grace kot gostovalna zvezdnica za trinajsto epizodo \xc4\x8detrte sezone in petnajsto ter \xc5\xa1estnajsto epizodo pete sezone serije Talenti v belem. Trenutno igra Addison Montgomery v tretji sezoni serije Talenti v belem, za katero je \xc5\xbee potrjen izzid vseh epizod._NEWLINE_Od septembra 2007 dalje se je Kate Walsh pojavljala v televizijskih reklamah za Cadillac CTS leta 2008. Trenutno je tudi govornica za podjetje mil za telesa, Caress' Exotic Oil Infusions.\n_START_SECTION_\nFilmske vloge\n_START_PARAGRAPH_\nKriminalna drama Normalno \xc5\xbeivljenje je bila prva filmska vloga Kate Walsh; igrala je sestro roparja bank, ki ga je upodobil Luke Perry. Upodobila je tudi kleptomani\xc4\x8dno \xc5\xbeensko v filmu Peppermills. Kate Walsh je zaigrala tudi v kultnem filmu, naslovljenem kot Henry: Portrait of a Serial Killer, Part 2. Svojo prvo pomembnej\xc5\xa1o filmsko vlogo je dobila leta 2005 kot \xc5\xbeena Willa Ferrella v Hollywoodski dru\xc5\xbeinski komediji Kicking & Screaming poleg igralcev Roberta Duvalla in Mikea Ditke. S Ferrellom je zaigrala \xc5\xa1e v veliko drugih filmih, kot na primer V objemu \xc4\x8darovnice (z Nicole Kidman v glavni vlogi) in\xc2\xa0\xc2\xbbalternativni razli\xc4\x8dici filma Voditelj vra\xc4\x8da udarec\xc2\xab, filmu Wake Up, Ron Burgundy: The Lost Movie._NEWLINE_Leta 2003 se je Kate Walsh pojavila v filmu Pod toskanskim soncem z Diane Lane in Sandro Oh. Zaigrala je partnerko lika Sandre Oh. V zvezi s svojimi homoseksualnimi vlogami je povedala:\xc2\xa0\xc2\xbbAli izgledam kot dekle-na-dekle, se spra\xc5\xa1ujem? Ali pa je to zato, ker sem visoka? Najbr\xc5\xbe me dekleta naravnost obo\xc5\xbeujejo!\xc2\xab_NEWLINE_Kate Walsh je bila izbrana za igranje poleg igralcev Johna Cusacka in Samuela L. Jacksona v nadnaravnem trilerju 1408, vendar je vlogo opustila zaradi razporejevalnih konfliktov. Kate Walsh je poleg igralcev Dennisa Quaida in Paula Bettanyja zaigrala tudi v bibljiski grozljivki Legija, ki je iz\xc5\xa1la 22. januarja 2010.\n_START_SECTION_\nTeater\n_START_PARAGRAPH_\nV maju 2010 je Kate Walsh poleg Paula Sparksa v gledali\xc5\xa1\xc4\x8du Atlantic Theater Company\xe2\x80\x99s igrala v Off-Broadwayski igri Stephena Belberja, Dusk Rings a Bell. Nova verzija igre se je za\xc4\x8dela igrati 19. maja in kasneje \xc5\xa1e 27. maja v gledali\xc5\xa1\xc4\x8du Atlantic Stage 2._NEWLINE_Ima tudi dolgo gledali\xc5\xa1ko kariero v Chicagu, kjer je zaigrala v igrah, kot so Happy Birthday Wanda June, The Danube, Moon Under Miami in Troilus and Cressida. V New Yorku je bila Kate Walsh \xc4\x8dlanica improvizacijske komi\xc4\x8dne skupine New York City Players.\n_START_SECTION_\nZasebno \xc5\xbeivljenje\n_START_PARAGRAPH_\nKate Walsh se je 1. septembra 2007 poro\xc4\x8dila z filmskim producentom Alexom Youngom. Poro\xc4\x8dila sta se v cerkvi Ojai Presbyterian Church v Ojaiju, severno od Los Angelesa. 11. decembra 2008 je bilo objavljeno, da je Young po petnajstih mesecih zakona vlo\xc5\xbeil zahtevo za lo\xc4\x8ditev. 24. decembra 2008 se je z lo\xc4\x8ditvo strinjala tudi Kate Walsh, v Youngovih dokumentih za lo\xc4\x8ditev pa sta dolo\xc4\x8dila datum za lo\xc4\x8ditev. Kon\xc4\x8dno sta se tudi uradno lo\xc4\x8dila 5. februarja 2010._NEWLINE_V septembru 2009 je Kate Walsh oblikovala lastno uradno spletno stran.\n_START_SECTION_\nDobrodelna dela in politika\n_START_PARAGRAPH_\nOd poletja leta 2007 je Kate Walsh govornica za podjetje Narcolepsy Network, promovira pa tudi narodno zavestnost med reklamami in razne DVD-je._NEWLINE_Januarja 2008 je Kate Walsh sodelovala pri izdelavi videa za promoviranje demokratskega predsedni\xc5\xa1kega kandidata Baracka Obamo, imenovanega\xc2\xa0\xc2\xbbYes We Can\xc2\xab. Video je produciral Will.I.Am iz banda Black Eyed Peas. Bila je tudi na kampanijah Baracka Obame v Arizoni, Teksasu, Nevadi inPennsylvaniji._NEWLINE_V juliju 2008 je bila Kate Walsh nominirana za kandidatko za mesto v nacionalnem upravnem odboru za izbiranje nagrad Screen Actors Guild (SAG) za izbiranje nagrad, predvideno 18. septembra 2008. 18. septembra 2008 je bila Kate Walsh izvoljena v nacionalni upravni odbor nagrad SAG za naslednja tri leta._NEWLINE_Kate Walsh podpira posvojitev doma\xc4\x8dih ljubljen\xc4\x8dkov in se pogosto udele\xc5\xbeuje kampanij, ki nagovarjajo k temu. 7. februarja 2008 je prerezala trak na odprtju novega centra za posvojitev psov, imenovanega Pedigree(R) Dogstore in Times Square._NEWLINE_V letu 2005 se je Kate Walsh pridru\xc5\xbeila dru\xc5\xa1tvu Planned Parenthood Federation of America (PPFA) v odboru advokatov, v letu 2008 pa je prejela njihovo nagrado PPFA Maggie Award za\xc2\xa0\xc2\xbbustvarjalca, ki podpira reproduktivno zdravje in svobodo\xc2\xab. Kate Walsh je sodelovala v mnogih aktivnostih za na\xc4\x8drtovano star\xc5\xa1evstvo, vklju\xc4\x8dno z raznimi mednarodnimi dobrodelnimi prireditvami, se udele\xc5\xbeuje raznih dogodkov, ki jih organizira PPFA in spodbuja spolno izobra\xc5\xbeevanje. V januarju 2009 je za Planned Parenthood Federation of America spregovorila v Washingtonu.\n_START_SECTION_\nDi\xc5\xa1ava\n_START_PARAGRAPH_\n28. marca 2010 je Kate Walsh potrdila, da namerava izdati lastno di\xc5\xa1avo, ki naj bi iz\xc5\xa1la \xc5\xbee jeseni istega leta."